ત્યારબાદ પ્રીતિએ ખૂબ જ વિચાર્યું અને તેને અચાનક યાદ આવ્યું કે પોતે સપનામાં જોયું હતું ત્યારે સોનલના હાથ પેલા પેઇન્ટિંગ તરફ ઈશારો કરી રહ્યા હતા, આથી પ્રીતિને લાગ્યું કે જરૂરથી આ પેઇન્ટિંગમાં સોનલ વિશે કોઈ રાજ કે રહસ્ય છુપાયેલું હશે, આથી તેણે ખૂબ જ મહેનત કરીને દીવાલ પર રહેલ પિક્ચર કાઢવા માટેના પ્રયત્નો કરવા લાગી, ખૂબ જ પ્રયાસ કર્યા બાદ સોનલનું પેઇન્ટિંગ નીકળ્યું,પ્રીતિએ જેવું પિક્ચર દિવાલથી અલગ કર્યું, તો તેના પગ પર કંઇક પડ્યું હોય તેવું લાગ્યું અને તેણે નીચે જોયું તો પિક્ચરની પાછળના ભાગે એક કાગળ ફોલ્ડ વાળીને રાખેલ હતો જે પ્રીતિના પગ પર પડ્યો હતો.